Gbénga Ẹlẹ́gbẹ́lẹ́yẹ

Gbénga Ẹlẹ́gbẹ́lẹ́yẹ tí a bí ní ọjọ́ kìńní oṣù kẹwàá ọdún 1964 jẹ́ alábòjútó eré ìdárayá ní Nàìjíríà àti olóṣèlú . Gbénga Ẹlẹ́gbẹ́lẹ́yẹ ni Olùdarí Àgbà ti Àjọ tó ń rísí eré ìdárayá ni Nàìjíríà . Ó ti fi ìgbàkan rí jẹ́ ọmọ ilé ìgbìmọ̀ aṣoju-ṣofin ni Ile Ìgbìmọ̀ Aṣoju-ṣòfin Nàìjíríà . 

 Ìbẹ̀rẹ̀ Ayé rẹ̀ 
Gbénga Ẹlẹ́gbẹ́lẹ́yẹ jẹ́ ọmọ orílẹ̀-èdè Nàìjíríà láti Agbègbè Ìjọba Àríwá-Ìlà Oòrùn ti Ìpínlẹ̀ Ondo  níbi tí ó ti dàgbà. Ó lọ sí ilé-ẹ̀kọ́ alákọ̀ọ́bẹ̀rẹ̀ àti girama ní agbègbè náà, lẹ́yìn náà ó lọ sí Ilé-Ife, Ìpínlẹ̀ Ọ̀sun àti Adó Èkìtì, Ìpínlẹ̀ Èkìtì níbi tí ó ti lọ sí ilé-ẹ̀kọ́ gíga rẹ̀.

 Ẹ̀kọ́ 
Gbénga Ẹlẹ́gbẹ́lẹ́yẹ lọ sí ilé-ẹ̀kọ́ alákọ̀ọ́bẹ̀rẹ̀ Ansar Ud Deen, ní Ìkàrẹ́-Àkókó láti ọdún 1969 sí ọdún 1975 níbi tí ó ti gba ìwé ẹ̀rí ìkẹ́ẹ̀kọ́ àkọ́kọ́ rẹ̀. Lẹ́yìn náà, ó lọ sí ilé-ẹ̀kọ́ oníwèé mẹ́wàá ti Pátírìkì mímọ́, Ìwárọ̀-Ọ̀kà, Ìpínlẹ̀ Oǹdó láti ọdùn 1977 sí 1982 fún ìwé ẹ̀rí ilé-ẹ̀kọ́ rẹ̀ ní Ìwọ̀-Oòrùn Áfíríkà . Ó gba ìwé ẹ̀rí nínú ìmọ̀ ìjìnlẹ̀ nínú iṣẹ́ ọnà láti Yunifásítì Obafemi Awolowo, Ilé-Ife, Ìpínlẹ̀ Osun láti ọdún 1983 sí ọdún 1988. Ó tún gba oyè ìmọ̀ onípele kejì nínú Ìṣàkóso Àwùjọ láti Yunifásítì Ado Ekiti ní ọdún 2006. Ó jẹ́ ọmọ ẹgbẹ́ àwọn ìgbìmọ̀ lóríṣiríṣi, lára wọn ni:

 Ọmọ Ẹgbẹ́ àjọ tó ń rísí ìjọba ìbílẹ àti Ìṣàkóso Àwùjọ
 Ọmọ Ẹgbẹ́ àjọ tó ń rísí Ìṣàkóso àwọn Àṣùwọ̀n
 Ọmọ Ẹgbẹ́, àjọ tó ń rísí ìṣàkóso gbogboogbò
 Ọmọ Ẹgbẹ́, àjọ tó ń sísí ìṣàkóso káràkátà nílẹ̀ Nàìjíríà 

 Gẹ́gẹ́ bíi Olóṣèlú 

Gbénga Ẹlẹ́gbẹ́lẹ́yẹ jẹ́ ọmọ ẹgbẹ́ òṣèlú People's Democratic Party . Ó díje, wọ́n sì yàn án gẹ́gẹ́ bí Alága, Ìjọba Ìbílẹ̀ Àríwá Ìlà oòrùn Akoko láàrín ọdún 1997 sí 1998. Ní àsìkò kan náà, ó ṣiṣẹ́ gẹ́gẹ́ bí ọmọ ẹgbẹ́ Ìgbìmọ̀ Ẹ̀kọ́ Àkọ́bẹ̀rẹ̀ ti Ìpínlẹ̀ Ondo (SPEB). Wọ́n yàn án gẹ́gẹ́ bí Alága, Àjọ kólẹ̀kodọ̀tí ti ìpínlẹ̀ Òǹdó State ní ọdún 2003, ipò tí ó wà títí di ọdún 2006. Ní ọdún 2007, Ẹlẹ́gbẹ́lẹ́yẹ díje fún ipò ní Ilé Àwọn Aṣojú Ṣòfin Nàìjíríà  níbi tí ó ti ṣojú fún Àríwá-Àkókò/Ìlà-Oòrùn/Ìwọ̀-Oòrùn ti ilé ìgbìmọ̀ aṣòfin àpapọ̀. Ó jẹ́ ọ̀kan lára àwọn ọmọ ẹgbẹ́ aṣojú Ilé Ìgbìmọ̀ Orílẹ̀-èdè Nàìjíríà láti Ondo ní Ilé Ìgbìmọ̀ Kẹfà  láti ọdún 2007 sí ọdún 2011. Ó ṣiṣẹ́ gẹ́gẹ́ bí Igbákejì Alága Ìgbìmọ̀ lórí ọ̀rọ̀ Eré Ìdárayá ní àsìkò náà. Àwọn ohun tí ó nífẹ̀ẹ́ sí nínú ile ìgbìmọ̀ aṣojú-ṣòfin ni "ètò ìrónilágbára àwọn Ọ̀dọ́, Ìdàgbàsókè Ìgbéríko àti Ìdàgbàsókè Ẹ̀ka Agbára.".  Ó jẹ́ ọmọ ẹgbẹ́ onírúurú ní ìpínlẹ̀ àti ti ìjọba àpapọ̀, ara wọn ni:

 Ọmọ ẹgbẹ́, Ìgbìmọ̀ lórí Àtúnṣe Ìṣàkóso Bọ́ọ̀lù ní Nàìjíríà Oṣù kẹjọ sí Oṣù kọkànlá ọdùn 2011
 Alága, Ẹgbẹ́ eré ìdárayá ti alàfigigbá ẹyin lórí Tábìlì Ìpínlẹ̀ Ondo Ọdún 2004 sí Ọdún 2007
 Igbákejì Alága, Ìgbìmọ̀ Ìdàgbàsókè Ere-idaraya Ìpínlẹ̀ Ondo Ọdún 2005 si Ọdún 2008)
 Alága, Ẹgbẹ́ agbáọ́ọ̀lù Rising Stars, Akure Ọdún 2004 sí ọdún 2007)
 Ààrẹ, Ẹgbẹ́ Àwọn eléré Ìdárayá Àwọn Ọ̀dọ́ ti Nàìjíríà (YSFON)ẹ̀ka ti Ìpínlẹ̀ Òǹdó Ọdún 2002 sí ọdún 2010
 Ọmọ Ẹgbẹ́ Ìgbìmọ̀ Ìwà Rere àti pínnre-làáare, Ẹgbẹ́ Bọ́ọ̀lù Aláfẹsẹ̀gbá ní Nàìjíríà (NFA) ọdún 2004 sí ọdún 2007

Ìyàn sípò rẹ̀ gẹ́gẹ́ bí Olùdarí Àgbà fún Ìgbìmọ̀ Eré Ìdárayá Orílẹ̀-èdè Nàìjíríà ní ọjọ́ kẹẹ̀ẹ́dógún oṣù karùn-ún ọdún 2013, gba àwọn àtúnyẹ̀wò onírúurú ní Nàìjíríà. Ó rí ìyànsípò náà gẹ́gẹ́ bí "ìpè sí iṣẹ́...ṣùgbọ́n ó jẹ́ iṣẹ́ fún gbogbo àwọn olùníláárí àti gbogbo àwọn ọmọ ilẹ̀ Nàìjíríà. A gbọ́dọ̀ ṣe gbogbo ipa láti rí i dájú pé àwọn nǹkan lọ bí ó ṣe yẹ kí ó rí."  Nígbà tí ìwé ìròyìn Weekly Trust ròyìn ìyànsípò rẹ̀ gẹ́gẹ́ bí "ìyàlẹ́nu" nítorí pé kì í ṣe ọ̀kan lára "orúkọ àwọn olùṣàkóso eré ìdárayá mẹ́rin olókìkí" tí Mínísítà Ere Ìdárayá ní Nàìjíríà, Mallam Bolaji Abdullahi, fi ránṣẹ́ sí Ààrẹ,  Ìwé Ìròyìn Soccer Star ròyìn pé Ààrẹ Ẹgbẹ́ Bọ́ọ̀lù Àfẹsẹ̀gbá ni Nàìjíríà, Alhaji Aminu Maigari àti Alága tẹ́lẹ̀ ti fún Líìgì orílẹ̀ èdè Nàìjíríà, Olóyè Oyuiki Obaseki ṣe àtìlẹ́yìn fún Ẹlẹ́gbẹ́lẹ́yẹ láti ṣe àṣeyọrí nínú ipò tuntun rẹ̀ nígbà náà.  Nígbà tí ó bẹ̀rẹ̀ iṣẹ́ ní ọjọ́ Ìṣẹ́gun, ọjọ́ kọkànlélógún oṣù karùn-ún ọdún 2013, ó sọ pé àfojúsùn rẹ̀ ni láti "tún ṣe àtúnṣe sí ìyípadà ẹ̀ka eré ìdárayá orílẹ̀-èdè Nàìjíríà bẹ̀rẹ̀ láti àwọn ìgbèríko." 

 Àwọn ẹ̀bùn àti ọlá 

 Alága Ìjọba ìbílẹ̀ tó peregedé jùlọ (Ìgbìmọ̀ Ẹ̀bùn Ìpínlẹ̀ Ondo) 1998
 Aṣòfin tó peregedé fún àwọn Ọ̀dọ́ láti ọwọ́ Ẹgbẹ́ Àwọn Olórí Ọ̀dọ́ ní Ìwọ̀ Oòrùn
 Ẹ̀bùn Ẹgbẹ́ Àwọn Akẹ́kọ̀ọ́ Orílẹ̀-èdè Nàìjíríà (NANS) fún Àwọn Ìwà Ìdarí tó dára jùlọ Ọdún 2005
 Ẹgbẹ́ òpómúléró eré ìdárayá ní ìpínlẹ̀ Òǹdó láti ọwọ́ àwọn Ọ̀dọ́ ní Ìpínlẹ̀ Ondo 2009
 Ẹ̀bùn Ààrẹ láti ọwọ́ Rotary Club ti Ijapo ní ọdún 2007
 Àmì ẹ̀bùn ogún Àkọ́kọ́ tó ga jùlọ láti ọwọ́ Ẹgbẹ́ àwọn Akẹ́kọ̀ọ́ ti ìlú Akoko (Ẹka ti UNAD) Ọdún 1998
 Aṣojú tó mú ṣánṣán jùlọ nínú Ọdún láti Ìpínlẹ̀ Ondo ọdún 2008 sí 2009
 Àwọn ọmọ akin Áwò (Olóyè Ọbáfẹ́mi Awólọ́wọ̀/Ẹ̀bùn Awólọ́wọ̀) ọdún 2008
 Ẹbun ọlá tó tayọ láti ọwọ́ Ẹgbẹ́ awọn Akọrin Ìhìnrere ti Orílẹ̀-èdè Nàìjíríà.
 Ẹ̀bùn Àjọròyìn fún Àṣàyàn àwọn Aṣòfin 2009
 Ìwé Ẹ̀rí Àǹfààní láti ọ̀dọ̀ International Republican Institute, USA

 Àwọn ìtọ́kasí 

 Fún Àlàyé síi 

 https://web.archive.org/web/20130919011736/http://sportscommission.gov.ng/
 http://www.weeklytrust.com.ng
 https://web.archive.org/web/20131014172535/http://www.soccerstarng.mobi/
Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1964